আরও বিপাকে কেজরিওয়াল, ‘শিশমহল’ নিয়ে পূর্ণাঙ্গ তদন্তের নির্দেশ

নয়াদিল্লি: দিল্লি ভোটে (Delhi Assemble Election) ধরাশায়ী হয়েছে আপ শিবির (AAP) । মুখ থুবড়ে পড়েছে কেজরিওয়াল (kejriwal) থেকে মণীশ সিসোদিয়ার (Manish Sisodia) মতো তাবড় তাবড় নেতা। মান বাঁচিয়েছেন অতিশী (Atishi Marlena)। এই ভরাডুবির অবস্থার মধ্যেই আরও বিপাকে পড়লেন আপ সুপ্রিমো অরবিন্দ কেজরিওয়াল। দিল্লির মুখ্যমন্ত্রী থাকাকালীন সাধের ‘শিশমহল’ (kejriwal sheeshmahal) তৈরি করেছিলেন কেজরিওয়াল। তাই নিয়ে কম বিতর্ক হয়নি।

বিরোধী শিবির থেকে প্রধানমন্ত্রী নরেন্দ্র মোদি (PM Narendra Modi), সাধারণের পয়সা লুঠ করে এই শিশমহল তৈরি হয়েছে বলে তোপ দেগেছিলেন। এবার সেই শিশমহল নিয়ে তদন্তের নির্দেশ দিয়েছেন কেন্দ্রীয় ভিজিল্যান্স কমিশন (সিভিসি)। কেন্দ্রীয় পূর্ত বিভাগের (সিপিডব্লুসি) র জমা দেওয়া একটি রিপোর্টের পরিপ্রেক্ষিতেই এই তদন্তের নির্দেশ দেওয়া হয়েছে।

আরও পড়ুন: থেমে গেল ‘বাংলার গান’, প্রয়াত প্রতুল মুখোপাধ্যায়

দিল্লির সিভিল লাইনসের ৬ ফ্ল্যাগস্টাফ রোডে অবস্থিত মুখ্যমন্ত্রীর বাসভবন ঢেলে সাজানো হয়েছিল কেজরিওয়ালের শাসনকালে। ৪০ হাজার বর্গফুট জুড়ে এই প্রাসাদপম অট্টালিকা তৈরি করা হয়। বিজেপি এই ভবনকে ‘শিশমহল’ বলে কটাক্ষ করে।

গত ১৪ অক্টোবর কেন্দ্রীয় ভিজিল্যান্স কমিশনের কাছে মুখ্যমন্ত্রীর বাড়ি নিয়ে তদন্তের আবেদন জানান, বিজেপি নেতা তৎকালীন বিরোধী দলনেতা বীজেন্দ্র গুপ্তা। সেই অভিযোগের ভিত্তিতে প্রাথমিকভাবে তদন্ত শুরু হয়েছিল। এবার পূর্ণাঙ্গ তদন্তের নির্দেশ দেওয়া হল।